[{"text_idx": "#000001", "text": "Yn PDC rydym wedi bod yn datblygu cymhellion newydd i annog eich gweithlu i ddysgu sgiliau newydd i yrru trawsnewid digidol yn fewnol."}, {"text_idx": "#000002", "text": "Dywed 59% o swyddogion gweithredol* yn gyffredinol eu bod yn credu bod yna brinder ar draws y diwydiant yn y math o sgiliau a fyddai\u2019n helpu i gyflymu eu hymdrechion trawsnewid digidol. Mae'r bwlch sgiliau hwn wedi gadael cwmni\u0308au heb yr adnoddau priodol i ysgogi twf."}, {"text_idx": "#000003", "text": "Y tu o\u0302l i'r si mae gwerth go iawn yn cael ei gynhyrchu. Deall y data sydd gennych neu y gallech ei gael a rheoli hwnnw'n dda yw'r sylfaen gadarn ar gyfer popeth arall. O ddeall eich rhagolygon yn well, effeithiolrwydd eich marchnata a phersonoli'ch cyfathrebiadau, i ddatblygu cynhyrchion newydd a gwella'ch effeithlonrwydd."}, {"text_idx": "#000004", "text": "*Chwe arfer arweinwyr trawsnewid digidol"}, {"text_idx": "#000005", "text": "Bydd y rhaglen Cre\u0308wr Newid yn cael ei chyflwyno mewn awyrgylch dysgu digidol trwy system hawdd ei defnyddio."}, {"text_idx": "#000006", "text": "Bydd pob un o'r 4 sesiwn yn cynnwys y gymysgedd berffaith o theori amser-real dan arweiniad hwylusydd a thasgau a gweithgareddau ymarferol a chyfranogol, gydag ystafelloedd ymneilltuo digidol i optimeiddio'r dysgu."}, {"text_idx": "#000007", "text": "Mae sesiynau hyblyg y modiwlau'n para 3 awr. Bydd angen gwneud ychydig o ddarllen ar gyfer y cwrs cyn rhai o'r sesiynau."}, {"text_idx": "#000009", "text": "Yn y dosbarth meistr hanner diwrnod hwn, byddwn yn archwilio potensial data i roi hwb i'ch trawsnewid digidol. Nodi'r hyn sy'n bosibl a hefyd aros yn bragmatig am yr hyn sydd ei angen arnoch i gyrraedd yno. Trwy gymysgedd o arfer gorau, astudiaethau achos ac ymarferion rhyngweithiol byddwch yn cael cyfle i feddwl am ystyr hyn i'ch sefydliad. Sut i ddechrau a pheryglon i'w hosgoi ar y ffordd i roi hwb i drawsnewid digidol gyda'r data sydd ei angen arno."}, {"text_idx": "#000010", "text": "Bydd cynrychiolwyr yn gadael y dosbarth meistr gyda dealltwriaeth o sut y gall gwell dull o gasglu data a defnydd priodol wella eu gwasanaethau a threfniadau digidol. Byddwch hefyd yn gadael gyda dolenni i adnoddau i barhau a\u0302'ch datblygiad personol eich hun yn y maes hwn."}, {"text_idx": "#000012", "text": "Ni lwyddodd unrhyw archwiliwr erioed yn eu hymgais heb lywio'n gywir. Gallai cwmpawd neu fap camarweiniol arwain at fethiant ac yn aml at farwolaeth. Heb fod yn or-ddramatig, mae'r risgiau hefyd yn fawr iawn o ran sut mae data'n cael ei gyflwyno heddiw. Mewn oes o bandemig a thriniaeth wleidyddol, mae'r perygl o newyddion ffug a gwybodaeth gamarweiniol yn aml yn dibynnu ar sut mae data'n cael ei gyflwyno. Mae dychmygu data moesegol a'r gallu i weld trwy siartiau camarweiniol yn hanfodol."}, {"text_idx": "#000013", "text": "Yn y dosbarth meistr hanner diwrnod hwn byddwn yn archwilio'r egwyddorion dylunio sy'n llywio dychmygu data mewn modd effeithiol. Byddwn yn cael rhywfaint o ymarfer (a hwyl) yn sylwi ar yr hyn sydd o'i le ar rai enghreifftiau gwael ac yn dysgu sut i osgoi camgymeriadau cyffredin. Ar y ffordd byddwn hefyd yn adolygu dychmygu data moesegol ac yn argymell ffyrdd i sicrhau nad ydych yn dibynnu'n ormodol ar eich siartiau. Rhywbeth sy'n hollbwysig os yw prosiectau Trawsnewid Digidol i ddeall y data sydd ei angen arnynt."}, {"text_idx": "#000014", "text": "Bydd cynrychiolwyr yn gadael y dosbarth meistr gyda dealltwriaeth o'r broses a'r egwyddorion dylunio ar gyfer cynhyrchu delweddiadau data effeithiol. Byddwch yn gwybod sut i osgoi siartiau camarweiniol. Byddwch hefyd yn gadael gydag aide memoire ac adnoddau i barhau a\u0302'ch datblygiad personol eich hun yn y maes hwn."}, {"text_idx": "#000016", "text": "Mae prosesau busnes ym mhob man o'n hamgylch. Mae llawer o'r hyn a welwn ar-lein yn awtomataidd, wedi'i greu gan raglenni cyfrifiadurol, gan benderfynu beth sydd angen i ni ei weld nesaf. Maent yn dylanwadu ar ba gynhyrchion y gallem eu prynu yn seiliedig ar ein hanes pori, neu oherwydd ein bod newydd brynu cynnyrch cysylltiedig. Mae prosesau y tu o\u0302l i'r hyn sydd angen i e-byst marchnata neu wasanaeth cwsmeriaid ei ddweud, a phryd mae angen iddynt ei ddweud, a chymaint mwy."}, {"text_idx": "#000017", "text": "Yn y dosbarth meistr hanner diwrnod hwn byddwn yn archwilio natur prosesau, gan herio'r gwerth y maent yn eu hychwanegu, gan nodi sut mae'r gorau yn cael eu cynllunio, eu mesur a'u gweithredu. Byddwn yn trafod enghreifftiau o brosesau sy'n gweithio, pam mae rhai prosesau'n creu gwell busnes, tra bod eraill yn gadael cwsmeriaid yn ysgwyd eu pennau mewn anghrediniaeth."}, {"text_idx": "#000018", "text": "Bydd cynrychiolwyr yn gadael y dosbarth meistr gyda dealltwriaeth o sut i nodi pryd y byddai proses fusnes yn ychwanegu gwerth mewn busnes, yn enwedig trawsnewid digidol. Byddwch chi'n dysgu am y camau i ddylunio prosesau cadarn, a sut i esblygu'ch prosesau dros amser i'w gwneud yn gryfach ac yn fwy perthnasol."}, {"text_idx": "#000020", "text": "Mae llawer o sefydliadau wedi cael eu synnu pa mor gyflym y gwnaethant addasu i weithio o bell a'r cyfyngiadau eraill a achoswyd gan bandemig byd-eang. Adeiladwyd ysbytai yn gynt nag erioed, bu sefydliadau cyfan gychwyn gweithio o adref ac mae bron pawb wedi cael llond bol ar Zoom. Y tu o\u0302l i'r straeon newydd cyfarwydd, dysgwyd nifer o wersi ar sut y gall trawsnewid digidol ddigwydd yn gyflymach nag o'r blaen."}, {"text_idx": "#000021", "text": "Yn y dosbarth meistr hanner diwrnod hwn byddwn yn adolygu rhai thema\u0302u cyffredin o nifer o astudiaethau achos cadarnhaol. Byddwn yn ystyried rhai o'r rhwystrau a oedd yn gohirio mabwysiadu datrysiadau digidol cyn y cyfnod hwn o newid cyflym. Byddwn yn ystyried sut mae datrysiadau technoleg a phobl wedi addasu i ffyrdd newydd o weithio, ynghyd a\u0302 sut y gall rheolwyr gadw'r momentwm cadarnhaol i fynd. Sut i sefydlu \u2018normal newydd\u2019 sy\u2019n gweithio\u2019n well i\u2019ch sefydliad."}, {"text_idx": "#000022", "text": "Bydd cynrychiolwyr yn gadael y dosbarth meistr wedi'i ysbrydoli gan yr hyn y mae eraill wedi'i gyflawni a gyda syniadau i'w rhoi ar waith yn eu sefydliad eu hunain. Byddant yn deall sut mae modelau gweithio, newid diwylliant a thechnoleg wedi galluogi newid cyflymach, fel y gallant ganolbwyntio ar y bylchau mwyaf perthnasol."}, {"text_idx": "#000023", "text": "Gallwch ddewis ac archebu eich modiwlau drwy lanw ein ffurflen ymholi a bydd aelod o\u2019n ti\u0302m yn cysylltu gyda mwy o fanylion"}, {"text_idx": "#000025", "text": "Byddwn yn rhannu blogiau gan ein harweinwyr meddwl dibynadwy. Byddant yn ategu'r amrediad o bynciau y byddwch yn eu harchwilio yn ystod rhith-gyflwyniad y rhaglen Cre\u0308wr Newid."}, {"text_idx": "#000026", "text": "Bydd y Podlediad Rheoli Newid, wedi'i gyflwyno gan y Dr Louise Bright, Cyfarwyddwr Ymgysylltiad Busnes ac Ymchwil yn PDC, yn rhoi mynediad arbennig i chi at arweinwyr meddwl PDC sy'n chwarae ro\u0302l flaenllaw yn cefnogi sefydliadau i ddatrys eu problemau busnes. Byddwn yn cynnwys gwesteion arbennig a fydd yn rhoi eu safbwyntiau onest ar eu profiadau o newid, yr effaith a gafodd arnyn nhw, eu timau a'u sefydliadau."}]